UPA ปิดเช้าซิลลิ่ง! รับ “เสี่ยยักษ์” เก็บบิ๊กล็อตเฉียด 13% ขึ้นแทนผถห.อันดับ 2
UPA ปิดเช้าซิลลิ่ง! รับ “เสี่ยยักษ์” เก็บบิ๊กล็อตเฉียด 13% ขึ้นแทนผถห.อันดับ 2
30 พ.ย. 2563

ผู้สื่อข่าวรายงานว่า บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ปิดภาคเช้าวันนี้(30พ.ย.63) อยู่ที่ระดับ  0.26 บาท บวก 0.06 บาท หรือ 30% ด้วยมูลค่าซื้อขาย 171.06 ล้านบาท โดยราคาหุ้นขึ้นไปทำจุดสูงสุดของวัน (Ceiling) ที่ระดับ 0.26 บาท หลังจากก่อนหน้านี้ นายวิชัย วชิรพงศ์ หรือ เสี่ยยักษ์ นักลงทุนรายใหญ่ชั้นแนวหน้าของไทย ได้เข้าเก็บหุ้นจำนวน 1,300 ล้านหุ้น หรือคิดเป็น 12.83% ของทุนจดทะเบียนชำระแล้วของบริษัทฯ

อนึ่งเมื่อวันที่ (26 พ.ย.) มีรายการสรุปซื้อขายกระดานรายใหญ่ (Big lot) หุ้น UPA จำนวน 15 รายการ ปริมาณ 1.3 พันล้านหุ้น มูลค่ารวม 208 ล้านบาท ราคาเฉลี่ย 0.16 บาทต่อหุ้น ซึ่งเป็นการได้มา ของ นายวิชัย วชิรพงศ์ เมื่อวันที่ 26 พฤศจิกายน 2563 จำนวนหลักทรัพย์ที่ได้มาคิดเป็น 12.8327% ของสิทธิออกเสียงทั้งหมดของกิจการ โดยจำนวนหลักทรัพย์ภายหลังการได้มาของกลุ่มคิดเป็น 12.8327% ของสิทธิออกเสียงทั้งหมดของกิจการ
โดยการเข้ามาถือหุ้นของนาย วิชัย วชิรพงศ์ หรือ เสี่ยยักษ์ ครั้งนี้ทำให้สัดส่วนการถือหุ้นขึ้นเป็นผู้ถือหุ้นใหญ่อันดับ 2 ทันที ดังตารางแสดงภาพรวมข้อมูลผู้ถือหุ้น ณ วันที่ 28/08/2563
